《鸟道行（阳城西陌）》
明代·文翔凤

车轮推太行，尚是驱车路。
羊肠只是盘，鸟道缘底过。
冰滑不留跟，剑子可斫痕。
泥滑不留杖，欲干待斜昏。
便说天为岭，便说涧如井。
涧道不可扫，輶軨阔于道。
二分出壑唇，一分挂岩杪。
两趾前后须叠行，欲过仆夫数脱袄。

作者简介：明三水人，字天瑞，号太青。万历三十八年进士。历知莱阳、伊县。以副使提学山西，入为光禄寺少卿，不赴，卒于家。学问渊博，工诗赋。有《太微经》、《文太青文集》。